Nr. L 60/64 De Europæiske Fællesskabers Tidende 1. 3. 97 KOMMISSIONENS BESLUTNING af 13. februar 1997 om ændring af afgrænsningen af bjergområderne i Frankrig i henhold til Rådets direktiv 75/268/EØF (Kun den franske udgave er autentisk) (97/158/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 75/268/EØF af 28. april 1975 om landbrug i bjergområder og visse ugunstigt stillede områder ('), senest ændret ved tiltrædelsesakten for Østrig, Finland og Sverige, særlig artikel 2, stk. 3, og ud fra følgende betragtninger: I Rådets direktiv 75/271/EØF (?), senest ændret ved Kommissionens beslutning 93/238/EØF (?), angives de områder i Frankrig, som klassificeres som bjergområder i den i artikel 3, stk. 3, i direktiv 75/268/EØF nævnte forstand, og de nøjagtige kriterier, der er lagt til grund for denne afgrænsning; i henhold til artikel 2, stk. 1, i direktiv 75/268/EØF har den franske regering givet Kommissionen meddelelse om nye områder, som vil kunne optages i fællesskabslisten over bjergområder, og samtidig givet oplysninger om disse områders særlige kendetegn; i øvrigt vil den særlige støt- teordning for bjergområderne blive udvidet til også at omfatte de nye områder; som det fremgår af førnævnte meddelelse, opfylder de berørte områder de i Rådets direktiv 76/401/EØF (?) fast- satte betingelser for at blive klassificeret som bjergom- råder i henhold til artikel 3, stk. 3, i direktiv 75/268/EØF; de nævnte områder bør derfor optages i fællesskabslisten EFT nr. L 128 af 19. 5. 1975, s. 1. EFT nr. L 128 af 19. 5. 1975, s. 33. EFT nr. L 108 af 1. 5. 1993, s. 134. EFT nr. L 108 af 24. 4. 1976, s. 22. over bjergområder i den i artikel 3, stk. 3, i direktiv 75/ 268/EØF nævnte forstand; disse ændringer fører ikke til, at det udnyttede landbrugs- areal i samtlige ugunstigt stillede områder udvides med mere end 1,5 % af det udnyttede landbrugsareal i Frankrig; de i denne beslutning fastsatte foranstaltninger er i over- ensstemmelse med udtalelse fra Forvaltningskomitéen for Landbrugsstrukturerne og Udvikling af Landdistrikter- ne — VEDTAGET FØLGENDE BESLUTNING: Artikel 1 Fællesskabslisten over bjergområder i Frankrig, som er anført i bilaget til direktiv 75/271/EØF, suppleres med den liste, der er anført i bilaget til nærværende beslutning. Artikel 2 Denne beslutning er rettet til Den Franske Republik. Udfærdiget i Bruxelles, den 13. februar 1997. På Kommissionens vegne Franz FISCHLER Medlem af Kommissionen